รพ.ขอนแก่นกระหึ่ม หมอ-จนท. 300 คน ร้องขอ ผอ.ชาญชัย กลับมาดังเดิม
แพทย์ และบุคลากรรพ.ขอนแก่น กว่า 300 คนรวมตัวเรียกร้อง หมอชาญชัย กลับมารับตำแหน่งเดิม หลังหมอเกรียงศักดิ์ แสดงเจตนารมณ์ ไม่รับตำแหน่งรักษาการ ผอ.เวลา 12.30 น. วันที่ 16 มิถุนายน 2563 ที่สวนธรรมธารินโรงพยาบาลขอนแก่น พญ. กนกวรรณ ศรีรักษา ประธานองค์กรแพทย์ โรงพยาบาลขอนแก่น พร้อมบุคลากรทางการแพทย์ร่วม 300 คนรวมตัวกันเรียกร้องขอ ผอ.ชาญชัย กลับคืนโรงพยาบาลขอนแก่นโดยเริ่มจากการร้องเพลงความฝันอันสูงสุดรวมถึงการกล่าวคำว่า เซฟหมอชาญชัยและ เซฟธรรมาภิบาล โดยกิจกรรมดังกล่าวเสร็จสิ้นภายในไม่เกิน 30 นาที ทั้งหมดได้แยกย้ายกันกลับไปทำงานตามปกติพญ.กนกวรรณ ศรีรักษา ประธานองค์กรแพทย์ โรงพยาบาลขอนแก่น กล่าวถึงการรวมตัวครั้งนี้ว่า ต้องการขอบคุณผู้ใหญ่ในกระทรวงสาธารณสุข ที่ช่วยเหลือปัดเป่าความทุกข์ของบุคลากรทางการแพทย์ รพ.ขอนแก่น ที่ผ่านมา เรามีการเรียกร้องให้การโยกย้าย นพ.ชาญชัย จันทร์วรชัยกุล อดีตผู้อำนวยการโรงพยาบาลศูนย์ขอนแก่นนั้น ให้เป็นไปตามหลักธรรมาภิบาล ไม่ใช่โยกย้ายอย่างไม่เป็นธรรมเช่นนี้ และเมื่อย้ายไปแล้วก็ให้บุคคลอื่นมารักษาการในตำแหน่งแทน ซึ่งตอนนี้คนที่รักษาการก็แสดงเจตนารมณ์ออกมาอย่างชัดเจนแล้วว่าขอถอนตัวการถอนตัวของ นพ.เกรียงศักดิ์ วัชรนุกูลเกียรติ รักษาการในตำแหน่งผู้อำนวยการ รพ.ขอนแก่นนั้น ในความเป็นจริงก็เป็นผลดีต่อบุคลากรทางการแพทย์ในรพ.ขอนแก่น เป็นอย่างมาก ขณะเดียวกันก็ยังไม่รู้ว่ากระทรวงจะย้ายใครมารักษาการแทนในตำแหน่งนี้ และถ้าเป็นไปได้ตามคำเรียกร้องของบุคลากรทางการแพทย์คืออยากให้นายกรัฐมนตรี และผู้บริหารในกระทรวง ได้ยินเสียงของบุคลากรทางการแพทย์ว่า อยากได้ นพ.ชาญชัย กลับมาสู่รพ.ขอนแก่นดังเดิม จะเป็นการดีมากพญ.กนกวรรณ
แพทย์ และบุคลากรรพ.ขอนแก่น กว่า 300 คนรวมตัวเรียกร้อง หมอชาญชัยกลับมารับตำแหน่งเดิม หลังหมอเกรียงศักดิ์ แสดงเจตนารมณ์ ไม่รับตำแหน่งรักษาการผอ. 
รพ.ขอนแก่น,ชาญชัย จันทร์วรชัยกุล,ผอ.รพ.ขอนแก่น,ข่าวทั่วไป